Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan, joka koskee seuraavaa ehdotusta: Euroopan parlamentin ja neuvoston asetus Euroopan telealan sääntelyviranomaisten ryhmän perustamisesta Komission ehdotusta muuttava EY:n perustamissopimuksen 250 (2) artiklan nojalla /* KOM/2009/0422 lopull. - COD 2007/0249 */





FI Bryssel 29.7.2009 KOM(2009) 422 lopullinen 2007/0249 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan, joka koskee seuraavaa ehdotusta: Euroopan parlamentin ja neuvoston asetus Euroopan telealan sääntelyviranomaisten ryhmän perustamisesta KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2007/0249 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan, joka koskee seuraavaa ehdotusta: Euroopan parlamentin ja neuvoston asetus Euroopan telealan sääntelyviranomaisten ryhmän perustamisesta 1. Taustaa Menettely Komissio antoi 13. marraskuuta 2007 asetusehdotuksen KOM(2007) 699 − 2007/0249 (COD), joka toimitettiin Euroopan parlamentille ja neuvostolle 13. marraskuuta 2007 hyväksyttäväksi EY:n perustamissopimuksen 251 artiklan mukaisella yhteispäätösmenettelyllä. Talous- ja sosiaalikomitea antoi lausuntonsa 29. toukokuuta 2008. Alueiden komitea antoi lausuntonsa 19. kesäkuuta 2008. Komissio antoi 5. marraskuuta 2008 EY:n perustamissopimuksen 250 artiklan mukaisesti muutetun ehdotuksen [1], johon oli sisällytetty kokonaan tai osittain monet Euroopan parlamentin ensimmäisessä käsittelyssä 24. syyskuuta 2008 hyväksymistä tarkistuksista. Neuvosto vahvisti EY:n perustamissopimuksen 251 artiklan mukaisesti ehdotusta koskevan yhteisen kantansa 16. helmikuuta 2009 [2]. Komissio antoi tiedonannon neuvoston yhteisestä kannasta 17. helmikuuta 2009 [3]. Euroopan parlamentti vahvisti kantansa toisessa käsittelyssä 6. toukokuuta 2009. 2. Komission ehdotuksen tavoite Komission ehdotuksen tarkoituksena on perustaa riippumaton asiantuntijaelin, joka edistäisi tuloksellisesti sisämarkkinoiden valmiiksi saattamista avustamalla komissiota ja kansallisia sääntelyviranomaisia EU:n sähköisen viestinnän sääntelyjärjestelmän täytäntöönpanossa. 3. Komission huomiot 3.1. Yleistä Euroopan parlamentti hyväksyi täysistunnossaan 6. toukokuuta 2009 neuvoston yhteiseen kantaan joitakin tarkistuksia, joista oli neuvoteltu neuvoston kanssa, jotta ehdotus varmasti hyväksyttäisiin toisessa käsittelyssä. Tarkistukset koskevat pääasiassa seuraavia asioita: Asetuksella, sellaisena kuin se on Euroopan parlamentin muuttamana, perustetaan kaksitasoinen rakenne: Euroopan sähköisen viestinnän sääntelyviranomaisten yhteistyöelin sekä virasto. Yhteistyöelin muodostuu sääntelyneuvostosta, jossa on 27 kansallista sääntelyviranomaista ja jolla on neuvonantovaltuudet mutta ei oikeushenkilöllisyyttä. Tukitehtävää hoitavassa virastossa on johtokunta (27 jäsentä + 1 komissiota edustava jäsen) ja hallinnollinen johtaja, ja se on yhteisön elin, jolla on oikeushenkilöllisyys. Yhteistyöelin avustaisi komissiota ja kansallisia sääntelyviranomaisia antamalla asiantuntijalausuntoja EU:n sähköisen viestinnän sääntelyjärjestelmään kuuluvilla vastuualoillaan. Virasto antaisi asiantuntijatukea ja hallinnollista tukea yhteistyöelimelle, jotta tämä voisi hoitaa tehtävänsä, ja se rahoitettaisiin yhteisön tuella ja jäsenvaltioiden tai kansallisten sääntelyviranomaisten vapaaehtoisilla maksuosuuksilla, joilla katetaan yksittäisiä toimintamenoeriä. Komissio hyväksyy Euroopan parlamentin tarkistukset, koska ne ovat johdonmukaisia ehdotuksen yleisen tavoitteen ja yleisten periaatteiden kanssa. 3.2. Muutetut ehdotukset Komissio muuttaa EY:n perustamissopimuksen 250 artiklan 2 kohdan nojalla ehdotuksensa Euroopan parlamentin täysistunnossa 6. toukokuuta 2009 hyväksymien tarkistusten mukaiseksi. [1] KOM(2008) 720 lopullinen. [2] EUVL C 75E, 31.3.2009, s. 67. [3] KOM(2009) 78 lopullinen. --------------------------------------------------